## Dopune Sudskog poslovnika

### NN 32/2004 (11.3.2004.), Dopune Sudskog poslovnika

# MINISTARSTVO PRAVOSUĐA

844

Na teme­lju članka 43. stavak
1. Zakona o sudovima (»Na­rod­ne novine«, br. 3/94, 100/96, 115/97, 131/97,
129/00, 67/01, 5/02 i 17/04) donosim

## DOPUNE

### SUDSKOG POSLOVNIKA

Članak
1.

U
Sudskom poslovniku (»Narodne novine« br. 80/97, 20/98, 118/01 i 43/03) u Glavi
XXII. dodaje se novi naslov »7. Postupak s ustup­ljenim predmetima drugom
stvarno nadležnom sudu« i novi članci 272a. i 272b. koji glase:

*»7. Postupak s ustup­ljenim
predmetima drugom stvarno nadležnom sudu*

Članak
272a.

Predsjednik
Vrhovnog suda Republike Hrvatske rješe­njem će odrediti vrstu predmeta i broj
predmeta, odnosno da u pojedinoj pravnoj stvari postupa drugi stvarno nadležan
sud, ako sud koji je po zakonu mjesno i stvarno nadležan zbog prevelikog broja
predmeta koje ima u radu, ne može u razumnom roku raspraviti te predmete i
donijeti odluku.

Sud čiji se predmeti ustupaju drugom stvarno nadležnom
sudu u odgovarajućem upisniku u rubrici »Primjedba« označit će za svaki
pojedini predmet da je ustup­ljen drugom sudu, uz naznaku suda kojem je ustup­ljen.

Ako
predmet ustupa drugostupa­njski sud, tada će taj sud o tome obavijestiti
stvarno i mjesno nadležan sud prvog stup­nja, koji će to unijeti u odgovarajući
upisnik u rubrici »Primjedba«.

Sud
koji ustupa predmete, obavijestit će stranke o sudu kojem je ­njihov predmet
ustup­ljen na da­lj­nje postupa­nje.

Sud
kojem su predmeti ustup­ljeni upisat će ustup­ljene predmete u odgovarajuće
upisnike i s ­njima postupati kao s ostalim predmetima u tom sudu.

Članak
272b.

Sud čiji
se predmeti ustupaju drugom sudu, ustup­ljene predmete neće u godiš­njem
statističkom izvješću iskazivati kao predmete tog suda, već će sud koji je
zaprimio ustup­ljene predmete u godiš­njem statističkom izvješću iskazivati kao
svoje predmete.«

Članak
2.

U Glavi
XXII. dosadaš­nji naslovi od 7. do 14. postaju naslovi od 8. do 15.

Članak
3.

Članak
312. mije­nja se i glasi:

»U
upisnik O općinski sudovi upisuju ostavinske predmete u povodu dostav­ljenih
smrtovnica, izvadaka iz državnih matica i prijedloga stranaka za pokreta­nje
ostavinskih postupaka nakon smrti osobe.

Nakon
primitka smrtovnica, izvatka iz državnih matica i prijedloga stranaka za
pokreta­nje ostavinskih postupaka nakon smrti osobe, sud će odmah ostavinski
spis ustupiti ovlaštenom javnom bi­lježniku.

Ako na
području općinskog suda ima više javnih bi­lježnika, ustupa­nje spisa obav­lja
se abecednim redom, tako da svaki javni bi­lježnik dobije približno jednak broj
spisa.

U
upisnik iz stavka 1. ovoga članka ne upisuju se nas­ljednopravni zahtjevi nakon
pravomoćnih rješe­nja o nas­ljeđiva­nju (naknadno pronađena imovina, naknadno pronađena
oporuka), ne­go će se o ­njima odlučiti u ostavinskom predmetu u kojem je
doneseno pravomoćno rješe­nje o nas­ljeđiva­nju.

Članak
4.

Iza članka
312. dodaju se članci 312a. i 312b. koji glase:

»Članak
312a.

U
upisniku O općinski sudovi ostavinske predmete zaprim­ljene nakon 4. listopada
2003. godine neće voditi kao predmete općinskog suda, već će u rubrici
»Primjedba« označiti dan, mjesec i godinu kada je ostavinski predmet povjeren
javnom bi­lježniku kao povjereniku suda na postupa­nje.

Ostavinske
predmete zaprim­ljene nakon 4. listopada 2003. godine pa nada­lje općinski sud
u statističkom izvješću neće iskazivati kao predmete koje je riješio u toku
kalendarske godine, već će ih iskazivati kao ustup­ljene predmete.

Članak
312b.

Nakon što
je ostavinski predmet dovršen kod javnog bi­lježnika i vraćen općinskom sudu u
upisniku O označit će se da je predmet pravomoćno dovršen i pohra­njen u arhivu
suda.

Ako je
protiv rješe­nja koje je kao povjerenik suda u ostavinskom postupku donio javni
bi­lježnik izjav­ljen prigovor, ostavinski spis dostav­lja se općinskom sudu.
Sud će u upisnik O u rubrici »Primjedba« unijeti dan, mjesec i godinu kada je
prigovor izjav­ljen i s ostavinskim spisom postupati kao sa svojim predmetom.«

Ako je
ostavinski postupak prekinut i stranke upućene na parnicu, jer među strankama
postoje sporne či­njenice o kojima ovisi neko ­njihovo pravo, općinski sud će u
upisnik O to unijeti u rubriku »Primjedba«, te s predmetom postupati kao sa
svojim predmetom.

Članak 5.

Ove
dopune Sudskog poslovnika stupaju na snagu danom objave u »Narodnim novinama«.

Klasa:
700-01/04-01/668
Urbroj: 514-06-01-04-2
Zagreb, 9. ožujka 2004.

Ministrica
**Vesna Škare Ožbolt**, v. r.

Ostalo, NN 32/2004-844